
CONSILIUL JUDEȚEAN BISTRIȚA NĂSĂUD
CABINET  PREŞEDINTE

Nr.  18578  din  13.11.2015
EXPUNERE DE MOTIVE
cu privire la proiectul de hotărâre  privind acceptarea ofertei de donaţie asupra unui imobil-teren, donat de 
Mănăstirea  Sfinții Apostoli Petru și Pavel din  localitatea Rebra,  judeţul Bistriţa-Năsăud care va face parte din domeniul public al judeţului Bistriţa-Năsăud

    

Prin adresa nr.8/16.09.2015, înregistrată la Consiliul Județean Bistrița-Năsăud cu nr.II/14615/17.09.2015, Mănăstirea Sfinții Apostoli Petru și Pavel, din comuna Rebra, Judeţul Bistriţa-Năsăud, ne-a făcut cunoscută intenția de a ceda prin donație un imobil - teren având suprafaţa de 4060 mp. în favoarea  Județului  Bistrița-Năsăud, în scopul  amenajării  unei parcări publice,  pe Drumul  Judeţean  172B.
         Potrivit prevederilor art.863 din Codul civil, dreptul de proprietate publică se dobândeşte prin donaţie acceptată în condiţiile legii, dacă bunul, prin natura sa,  sau prin voinţa dispunătorului, devine de uz ori de interes public.
         In conformitate cu extrasul de Carte funciară nr.25684 – Rebra,
Nr. Cad.25684, imobilul are o suprafaţă de 4060 mp. din care: 3154 mp.situat în intravilanul localităţii Rebra la nr.576 şi 906 mp. situat în extravilanul localităţii Rebra. Acest teren nu este împrejmuit.   

         Prin  Hotărârea  nr.6369/20.10.2015,  membrii componenţi ai Permanenţei Consiliului Eparhial al Arhiepiscopiei Vadului, Feleacului şi Clujului , au hotărât în unanimitate,  acceptarea  ca,  Mănăstirea Ortodoxă ,,Sfinţii Apostoli 
Petru şi Pavel”  cu sediul în localitatea Rebra, judeţul Bistriţa-Năsăud să doneze imobilul- teren în suprafaţă 4060 mp. înscris în CF  nr.25684 Rebra, Judeţului Bistriţa-Nasaud, în scopul amenajării  unei parcări publice, sens în care persoana împuternicită să semneze  toate actele administrative cu privire la donaţie este preotul Zegrean George, stareţul mănăstirii.

         Prin adresa nr.9/02.11.2015, Mănăstirea Ortodoxă ,,Sfinţii Apostoli Petru şi Pavel”  cu sediul în localitatea Rebra, judeţul Bistriţa-Năsăud, depune Oferta de Donaţie,  înregistrată la  Consiliului Judeţean Bistriţa-Năsăud cu nr.I/17632/2.XI.2015, autentificată prin Incheierea de Autentificare nr.4463/02.11.2015, emisă de Societatea Profesională Notarială ,,Bria”. 

        Bunul dobândit  prin donaţie va  fi înscris în Inventarul bunurilor care  aparţin domeniului public al judeţului Bistriţa-Năsăud, aprobat prin Hotărârea  Consiliului Judeţean Bistriţa-Năsăud nr. 29/19.10.1999 privind însușirea bunurilor care alcătuiesc domeniul public al județului Bistrița-Năsăud, cu modificările și completările ulterioare. 

         Astfel, în conformitate cu prevederile art.121, alin.(3) din Legea nr. 215/2001 privind administraţia publică locală, republicată, cu modificările şi completările ulterioare, donaţiile şi legatele cu sarcini pot fi acceptate numai cu aprobarea consiliului judeţean, cu votul majorităţii consilierilor judeţeni în funcţie.

 
          Având în vedere cele susmenţionate, iniţiez  proiectul de hotărâre privind acceptarea ofertei de donaţie a unui imobil-teren, făcută de  Mănăstirea Sfinții Apostoli Petru și Pavel, din comuna Rebra, judeţul Bistriţa-Năsăud.

